ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการรวบรวมข้อเท็จจริงเกี่ยวกับการกระทำความผิดในกิจการกระจายเสียงและกิจการโทรทัศน์ที่มีโทษทางปกครองพ.ศ. ๒๕๕๖ โดยที่มาตรา ๖๒ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ บัญญัติให้สำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติมีหน้าที่ในการรวบรวมข้อเท็จจริงเกี่ยวกับการกระทำความผิดที่มีโทษทางปกครองเพื่อเสนอต่อคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติพิจารณาสั่งลงโทษทางปกครองตามหลักเกณฑ์และวิธีการที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติประกาศกำหนด ดังนั้นเพื่อให้กระบวนการในการพิจารณาลงโทษทางปกครองเป็นไปด้วยความเรียบร้อย รวดเร็วและมีประสิทธิภาพ มีขั้นตอนและกรอบการดำเนินงานที่ชัดเจนอาศัยอำนาจตามความในมาตรา ๒๗ (๖) (๒๔) และมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดย อาศัยอำนาจตามบทบัญญัติแห่งกฎหมาย ประกอบกับมาตรา ๕และมาตรา ๖๒ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงประกาศหลักเกณฑ์การรวบรวมข้อเท็จจริงเกี่ยวกับการกระทำความผิดที่มีโทษทางปกครองและการพิจารณาโทษทางปกครองไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการรวบรวมข้อเท็จจริงเกี่ยวกับการกระทำความผิดในกิจการกระจายเสียงและกิจการโทรทัศน์ที่มีโทษทางปกครองพ.ศ. ๒๕๕๖ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการกระจายเสียงหรือกิจการโทรทัศน์และให้หมายความรวมถึงผู้มีสิทธิประกอบกิจการกระจายเสียงหรือกิจการโทรทัศน์ตามบทเฉพาะกาลแห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ และผู้ได้รับอนุญาตทดลองประกอบกิจการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ผู้ถูกร้องเรียน หมายความว่าผู้รับใบอนุญาตหรือผู้ใดที่ถูกร้องเรียนหรือผู้ซึ่งมีเหตุอันควรสงสัยว่ากระทำความผิดที่มีโทษทางปกครองตามที่บัญญัติในพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑คำร้องเรียน หมายความรวมถึงข้อกล่าวอ้างของสำนักงานว่ามีผู้ซึ่งมีเหตุอันควรสงสัยว่ากระทำความผิดที่มีโทษทางปกครองตามที่บัญญัติในพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑คณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติหมวด ๑บททั่วไป ข้อ ๕ ในกรณีที่มีผู้ร้องเรียนหรือสำนักงานมีเหตุอันควรสงสัยว่าผู้รับใบอนุญาตหรือผู้ใดกระทำความผิดที่มีโทษทางปกครองตามที่บัญญัติในพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ให้สำนักงานดำเนินการรวบรวมข้อเท็จจริงเพื่อเสนอความเห็นต่อคณะกรรมการพิจารณาสั่งลงโทษทางปกครองข้อ ๖การแจ้งคำร้องเรียน การแจ้งผลการพิจารณาคำร้องเรียนหรือการแจ้งคำสั่งลงโทษทางปกครองรวมตลอดถึงการแจ้งกำหนดนัดหรือการเรียกให้ผู้ร้องเรียนหรือผู้ถูกร้องเรียนมาชี้แจงต่อสำนักงานให้ทำเป็นหนังสือการส่งหนังสือตามวรรคหนึ่ง ให้กระทำได้โดยวิธีให้บุคคลนำไปส่งหรือโดยการส่งทางไปรษณีย์ลงทะเบียนก็ได้ในกรณีที่มีความจำเป็นเร่งด่วน อาจส่งหนังสือตามวรรคหนึ่งทางโทรสารหรือด้วยวิธีการอื่นใดตามที่สำนักงานจะประกาศกำหนดเพิ่มเติมในภายหลังก็ได้ข้อ ๗ภายหลังจากที่คณะกรรมการมีคำสั่งลงโทษทางปกครองแล้ว ให้สำนักงานแจ้งคำสั่งดังกล่าวเป็นหนังสือโดยมีรายละเอียดอันประกอบด้วยข้อเท็จจริงอันเป็นสาระสำคัญข้อกฎหมายที่อ้างอิงและข้อพิจารณาและข้อสนับสนุนในการใช้ดุลพินิจวันเดือนปีที่ทำคำสั่ง ชื่อและตำแหน่งของผู้ทำคำสั่ง ทั้งนี้ ให้ระบุวิธีการและระยะเวลาในการคัดค้านคำสั่งลงโทษทางปกครองไว้โดยชัดแจ้งด้วยข้อ ๘คำสั่งให้มีผลตั้งแต่ขณะที่ผู้ถูกร้องเรียนได้รับแจ้งคำสั่งนั้นเป็นต้นไปในกรณีที่มีการส่งหนังสือแจ้งคำสั่งไปยังภูมิลำเนาของผู้ถูกร้องเรียนให้ถือว่าได้รับทราบคำสั่งตั้งแต่ในขณะที่หนังสือแจ้งคำสั่งไปถึง ทั้งนี้ ในการดำเนินการเรื่องใดที่มีการให้ที่อยู่ไว้กับสำนักงานแล้วการแจ้งไปยังที่อยู่ดังกล่าวให้ถือว่าเป็นการแจ้งไปยังภูมิลำเนาของผู้นั้นแล้วในกรณีที่มีการส่งหนังสือแจ้งคำสั่งโดยวิธีให้บุคคลนำไปส่งหากผู้ถูกร้องเรียนไม่ยอมรับ หรือถ้าขณะนำไปส่งไม่พบบุคคลดังกล่าว ให้ส่งหนังสือแจ้งคำสั่งกับบุคคลใดซึ่งบรรลุนิติภาวะที่อยู่หรือทำงานในสถานที่นั้นและในกรณีที่บุคคลดังกล่าวยังคงไม่ยอมรับหนังสือแจ้งคำสั่งให้สำนักงานหรือบุคคลที่นำหนังสือไปส่งวางหนังสือนั้นหรือปิดหนังสือนั้นไว้ในที่ซึ่งเห็นได้ง่าย ณสถานที่นั้นต่อหน้าพยานบุคคลอย่างน้อยสองคนและให้ถือว่าผู้ถูกร้องเรียนได้รับแจ้งคำสั่งตั้งแต่ขณะนั้นเป็นต้นไปการส่งหนังสือแจ้งคำสั่งโดยวิธีส่งทางไปรษณีย์ตอบรับให้ถือว่าผู้ถูกร้องเรียนได้รับแจ้งคำสั่งดังกล่าวเมื่อครบกำหนดเจ็ดวันนับแต่วันส่งสำหรับกรณีภายในประเทศหรือเมื่อครบกำหนดสิบห้าวันนับแต่วันส่งสำหรับกรณีส่งไปยังต่างประเทศเว้นแต่จะมีการพิสูจน์ได้ว่าไม่มีการได้รับหรือได้รับก่อนหรือหลังจากวันนั้นในกรณีที่ไม่รู้ตัวบุคคลที่จะต้องปฏิบัติตามคำสั่งหรือรู้ตัวแต่ไม่รู้ภูมิลำเนาหรือรู้ตัวและภูมิลำเนาแต่มีผู้รับเกินหนึ่งร้อยคนให้สำนักงานแจ้งคำสั่งเป็นหนังสือโดยการประกาศในหนังสือพิมพ์ซึ่งแพร่หลายในท้องถิ่นนั้นก็ได้ในกรณีนี้ให้ถือว่าบุคคลที่จะต้องปฏิบัติตามคำสั่งได้รับแจ้งคำสั่งเมื่อล่วงพ้นระยะเวลาสิบห้าวันนับแต่วันที่ได้แจ้งโดยวิธีดังกล่าวข้อ ๙ในการรวบรวมข้อเท็จจริงและการพิจารณาเพื่อมีคำสั่งลงโทษทางปกครองตามประกาศนี้หากมิได้มีการกำหนดในประกาศนี้ไว้เป็นการเฉพาะให้นำกฎหมายว่าด้วยวิธีปฏิบัติราชการทางปกครองมาบังคับใช้โดยอนุโลมข้อ ๑๐ในกรณีที่มีผู้ร้องเรียนให้ระยะเวลาในการพิจารณาและขั้นตอนในการดำเนินการเป็นไปตามประกาศหลักเกณฑ์ที่ออกตามความในมาตรา๓๐แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓หมวด ๒การรวบรวมข้อเท็จจริงและการเสนอความเห็นต่อคณะกรรมการ ข้อ ๑๑ในกรณีที่มีผู้ร้องเรียนว่าผู้รับใบอนุญาตหรือผู้ใดกระทำความผิดที่มีโทษทางปกครองตามที่บัญญัติในพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ให้สำนักงานพิจารณาคำร้องเรียนและเอกสารหลักฐานที่เกี่ยวข้องเพื่อพิจารณาว่าคำร้องเรียนดังกล่าวมีมูลเหตุอันควรเชื่อได้ว่าผู้ถูกร้องเรียนกระทำการตามที่ถูกร้องเรียนหรือไม่ในกรณีที่สำนักงานเห็นว่าคำร้องเรียนไม่มีมูลเหตุอันควรเชื่อได้ว่าผู้ถูกร้องเรียนกระทำการตามที่ถูกร้องเรียนให้เสนอความเห็นต่อคณะกรรมการเพื่อมีคำสั่งยุติการดำเนินการตามคำร้องเรียนนั้นในกรณีที่สำนักงานเห็นว่า คำร้องเรียนมีมูลเหตุอันควรเชื่อได้ว่าผู้ถูกร้องเรียนน่าจะกระทำการตามที่ถูกร้องเรียนให้สำนักงานดำเนินการรวบรวมข้อเท็จจริงตามหลักเกณฑ์และวิธีการที่กำหนดในประกาศนี้ข้อ ๑๒ในการรวบรวมข้อเท็จจริง ให้สำนักงานดำเนินการ ดังต่อไปนี้๑๒.๑ ให้แจ้งเป็นหนังสือให้ผู้ถูกร้องเรียนทราบถึงคำร้องเรียนพร้อมทั้งกำหนดระยะเวลาให้ผู้ถูกร้องเรียนได้ชี้แจงข้อเท็จจริงและแสดงพยานหลักฐานที่เกี่ยวข้องภายในระยะเวลาอันสมควรแต่ไม่เกินสิบห้าวันนับแต่วันที่ได้รับหนังสือในกรณีที่มีเหตุจำเป็นเร่งด่วน หากปล่อยให้เนิ่นช้าไปจะก่อให้เกิดความเสียหายแก่ประโยชน์สาธารณะสำนักงานอาจแจ้งคำร้องเรียนให้ผู้ถูกร้องเรียนทราบด้วยวาจาก็ได้ในการแจ้งคำร้องเรียนให้ผู้ถูกร้องเรียนทราบตามวรรคหนึ่งและวรรคสองให้สำนักงานสรุปสาระสำคัญของคำร้องเรียนให้ผู้ถูกร้องเรียนทราบถึงข้อเท็จจริงและข้อกล่าวหาว่าผู้ถูกร้องเรียนกระทำหรือน่าจะกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑โดยให้ละเว้นหรือหลีกเลี่ยงถ้อยคำหรือข้อความที่อาจทำให้ผู้ถูกร้องเรียนทราบถึงรายละเอียดของผู้ร้องเรียนหรืออาจทำให้เกิดผลกระทบต่อประโยชน์สาธารณะ๑๒.๒ ผู้ถูกร้องเรียนอาจชี้แจงเป็นหนังสือหรือด้วยวาจาก็ได้การชี้แจงด้วยวาจาให้สำนักงานจัดทำบันทึกถ้อยคำไว้เป็นลายลักษณ์อักษรตามแบบแนบท้ายประกาศนี้(ภาคผนวก) และให้ผู้ถูกร้องเรียนลงลายมือชื่อในบันทึกดังกล่าวไว้เป็นหลักฐานหากผู้ถูกร้องเรียนไม่ยินยอมลงลายมือชื่อ ให้สำนักงานบันทึกเหตุดังกล่าวไว้ในบันทึกถ้อยคำพร้อมลงลายมือชื่อกำกับการบันทึกดังกล่าวในการชี้แจงด้วยวาจา สำนักงานอาจจะบันทึกภาพหรือเสียงด้วยก็ได้๑๒.๓ในกรณีที่ผู้ถูกร้องเรียนได้รับทราบคำร้องเรียนแล้วไม่ชี้แจงข้อเท็จจริงหรือนำส่งเอกสารพยานหลักฐานที่เกี่ยวข้องภายในระยะเวลาที่กำหนดให้ถือว่าผู้ถูกร้องเรียนไม่ประสงค์ที่จะชี้แจงข้อเท็จจริงต่อคำร้องเรียนนั้นให้สำนักงานบันทึกเหตุดังกล่าวไว้โดยชัดแจ้งและให้ดำเนินการรวบรวมข้อเท็จจริงที่เกี่ยวข้องต่อไปตามที่เห็นสมควร๑๒.๔ ในกรณีที่มีเหตุผลอันสมควรสำนักงานอาจจัดให้ผู้ร้องเรียนและผู้ถูกร้องเรียนได้เข้าชี้แจงข้อเท็จจริงต่อสำนักงานก็ได้๑๒.๕ ในการรวบรวมข้อเท็จจริงสำนักงานอาจตรวจสอบและรวบรวมข้อเท็จจริงอื่นใดที่เห็นว่าเกี่ยวข้องและตามความเหมาะสมในเรื่องนั้นโดยให้ดำเนินการอย่างหนึ่งอย่างใด ดังต่อไปนี้(๑) การแสวงหาพยานหลักฐานอื่นใดที่เกี่ยวข้องกับคำร้องเรียนหรือเกี่ยวกับพฤติการณ์หรือผลกระทบของการกระทำที่ถูกร้องเรียน(๒)การสอบถามข้อคิดเห็นหรือข้อเท็จจริงจากผู้ที่มีความรู้ความเชี่ยวชาญในเรื่องที่ถูกร้องเรียนพฤติการณ์ หรือผลกระทบของการกระทำที่ถูกร้องเรียน ทั้งนี้อาจสอบถามข้อคิดเห็นจากผู้ปฏิบัติงานของสำนักงานที่มีหน้าที่ในเรื่องดังกล่าวก็ได้(๓) การออกไปตรวจสถานที่(๔) ในกรณีที่มีเหตุผลและความจำเป็นให้สำนักงานดำเนินการตามหลักเกณฑ์ที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติประกาศกำหนดตามมาตรา ๕๓ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑๑๒.๖ เอกสารที่ใช้ในการพิจารณาให้ทำเป็นภาษาไทยถ้าเป็นภาษาต่างประเทศให้ผู้ร้องเรียนหรือผู้ถูกร้องเรียนซึ่งกล่าวอ้างเอกสารดังกล่าวจัดทำคำแปลเป็นภาษาไทยพร้อมคำรับรองความถูกต้องของคำแปลนั้น ทั้งนี้ ตามหลักเกณฑ์และวิธีการที่กฎหมายว่าด้วยวิธีปฏิบัติราชการทางปกครองกำหนดเว้นแต่ สำนักงานจะยอมรับเอกสารที่ทำขึ้นเป็นภาษาต่างประเทศนั้น๑๒.๗ให้มีการแจ้งสิทธิและหน้าที่ในกระบวนการรวบรวมข้อเท็จจริงให้ผู้ร้องเรียนและหรือผู้ถูกร้องเรียนทราบตามความจำเป็นแก่กรณีและบันทึกการแจ้งสิทธิดังกล่าวไว้เป็นหนังสือข้อ ๑๓ในกรณีที่คำร้องเรียนมีลักษณะเป็นการร้องเรียนว่าผู้ถูกร้องเรียนกระทำการที่เป็นการฝ่าฝืนพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ในการเสนอความเห็นของสำนักงานต่อคณะกรรมการ จะต้องประกอบด้วยรายละเอียดอย่างน้อยดังต่อไปนี้๑๓.๑ บทบัญญัติแห่งกฎหมายรวมตลอดถึงแนวคำวินิจฉัยของคณะกรรมการที่ได้เคยวินิจฉัยในเรื่องดังกล่าวไว้แล้ว๑๓.๒ ข้อเท็จจริงที่บ่งชี้หรือเป็นที่เชื่อได้ว่าผู้ถูกร้องเรียนกระทำการอันเป็นการฝ่าฝืนหรือไม่ปฏิบัติตามบทบัญญัติแห่งกฎหมายตามข้อ๑๓.๑๑๓.๓ ข้อเท็จจริงที่บ่งชี้หรือเป็นที่เชื่อได้ว่าผู้ถูกร้องเรียนมีพฤติการณ์อย่างหนึ่งอย่างใดตามที่กำหนดในข้อ ๑๙.๑๑๓.๔ ข้อเท็จจริงที่บ่งชี้หรือเป็นที่เชื่อได้ว่าการกระทำที่เป็นการฝ่าฝืนบทบัญญัติแห่งกฎหมายตามข้อ ๑๓.๑ก่อให้เกิดผลกระทบอย่างหนึ่งอย่างใดตามที่กำหนดในข้อ ๑๙.๒ข้อ ๑๔ในกรณีที่คำร้องเรียนมีลักษณะเป็นการร้องเรียนว่าผู้ถูกร้องเรียนกระทำการที่เป็นการฝ่าฝืนหรือไม่ปฏิบัติตามประกาศหลักเกณฑ์ที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ หรือตามที่คณะกรรมการประกาศกำหนด ในการเสนอความเห็นของสำนักงานต่อคณะกรรมการจะต้องประกอบด้วยรายละเอียดอย่างน้อย ดังต่อไปนี้๑๔.๑สาระสำคัญของประกาศหลักเกณฑ์ที่มีการร้องเรียนว่าผู้ถูกร้องเรียนฝ่าฝืนหรือไม่ปฏิบัติตามรวมตลอดถึงแนวคำวินิจฉัยของคณะกรรมการที่ได้เคยวินิจฉัยในเรื่องดังกล่าวไว้แล้ว๑๔.๒ ข้อเท็จจริงที่บ่งชี้หรือเป็นที่เชื่อได้ว่าผู้ถูกร้องเรียนกระทำการอันเป็น การฝ่าฝืนหรือไม่ปฏิบัติตามประกาศหลักเกณฑ์ตามข้อ๑๔.๑๑๔.๓ ข้อเท็จจริงที่บ่งชี้หรือเป็นที่เชื่อได้ว่าผู้ถูกร้องเรียนมีพฤติการณ์อย่างหนึ่งอย่างใดตามที่กำหนดในข้อ ๑๙.๑๑๔.๔ ข้อเท็จจริงที่บ่งชี้หรือเป็นที่เชื่อได้ว่าการกระทำที่เป็นการฝ่าฝืนประกาศหลักเกณฑ์ตามข้อ ๑๔.๑ก่อให้เกิดผลกระทบอย่างหนึ่งอย่างใดตามที่กำหนดในข้อ ๑๙.๒ข้อ ๑๕ในกรณีที่คำร้องเรียนมีลักษณะเป็นการร้องเรียนว่าผู้ถูกร้องเรียนกระทำการที่เป็นการฝ่าฝืนคำสั่งของคณะกรรมการหรือคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติในการเสนอความเห็นของสำนักงานต่อคณะกรรมการ จะต้องประกอบด้วยรายละเอียดอย่างน้อย ดังต่อไปนี้๑๕.๑สาระสำคัญของคำสั่งที่มีการร้องเรียนว่าผู้ถูกร้องเรียนฝ่าฝืนหรือไม่ปฏิบัติตามรวมตลอดถึงแนวคำวินิจฉัยของคณะกรรมการ หรือคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติที่ได้เคยวินิจฉัยเรื่องในลักษณะดังกล่าวไว้แล้ว๑๕.๒ ข้อเท็จจริงที่บ่งชี้หรือเป็นที่เชื่อได้ว่าผู้ถูกร้องเรียนกระทำการอันเป็น การฝ่าฝืนหรือไม่ปฏิบัติตามคำสั่งตามข้อ ๑๕.๑๑๕.๓ ข้อเท็จจริงที่บ่งชี้หรือเป็นที่เชื่อได้ว่าผู้ถูกร้องเรียนมีพฤติการณ์อย่างหนึ่งอย่างใดตามที่กำหนดในข้อ ๑๙.๑๑๕.๔ ข้อเท็จจริงที่บ่งชี้หรือเป็นที่เชื่อได้ว่าการกระทำที่เป็นการฝ่าฝืนคำสั่งแห่งกฎหมายตามข้อ ๑๕.๑ก่อให้เกิดผลกระทบอย่างหนึ่งอย่างใดตามที่กำหนดในข้อ ๑๙.๒ข้อ ๑๖เมื่อสำนักงานได้รวบรวมข้อเท็จจริงจนเพียงพอแก่การที่จะวินิจฉัยการกระทำความผิดและการพิจารณากำหนดโทษทางปกครองแล้วให้สำนักงานเสนอข้อเท็จจริงพร้อมความเห็นต่อคณะกรรมการในการเสนอความเห็นตามวรรคหนึ่ง จะต้องประกอบด้วยรายละเอียดอย่างน้อย ดังต่อไปนี้๑๖.๑ สรุปข้อเท็จจริงที่เกี่ยวข้องตามที่กำหนดในข้อ ๑๓ ข้อ ๑๔หรือข้อ ๑๕ แล้วแต่กรณี๑๖.๒ ข้อพิจารณาในเบื้องต้นว่าผู้ถูกร้องเรียนกระทำการอันเป็นการกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ หรือไม่๑๖.๓ในกรณีที่เห็นว่าการกระทำของผู้ถูกร้องเรียนเป็นการกระทำความผิดที่มีโทษทางปกครองตามที่บัญญัติในพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ให้สำนักงานเสนอแนะเกี่ยวกับลักษณะและอัตราโทษทางปกครองหมวด ๓การเสนอโทษทางปกครอง ข้อ ๑๗โทษทางปกครองตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ได้แก่๑๗.๑ การตักเตือนเป็นลายลักษณ์อักษร๑๗.๒ การกำหนดโทษปรับทางปกครอง(๑) โทษปรับทางปกครองชั้น ๑ ต้องระวางโทษปรับไม่เกินห้าหมื่นบาท(๒) โทษปรับทางปกครองชั้น ๒ ต้องระวางโทษปรับตั้งแต่ห้าหมื่นบาทแต่ไม่เกินห้าแสนบาท(๓) โทษปรับทางปกครองชั้น ๓ ต้องระวางโทษปรับตั้งแต่ห้าแสนบาทแต่ไม่เกินห้าล้านบาท๑๗.๓ การกำหนดโทษปรับทางปกครองเป็นรายวัน(๑) กรณีโทษปรับทางปกครองชั้น ๑ ให้ปรับวันละไม่เกินห้าพันบาท(๒) กรณีโทษปรับทางปกครองชั้น ๒ ให้ปรับวันละไม่เกินสองหมื่นบาท(๓) กรณีโทษปรับทางปกครองชั้น ๓ ให้ปรับวันละไม่เกินห้าหมื่นบาท๑๗.๔ การมีคำสั่งให้กระทำการหรืองดเว้นกระทำการเพื่อป้องกันมิให้มีการกระทำความผิดซ้ำอีก๑๗.๕ การมีคำสั่งให้พักใช้หรือเพิกถอนใบอนุญาตข้อ ๑๘การเสนอโทษปรับทางปกครอง๑๘.๑ ในกรณีที่ปรากฏว่าการกระทำของผู้รับใบอนุญาตหรือบุคคลใดเป็นการกระทำที่ฝ่าฝืนพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ดังต่อไปนี้ให้สำนักงานเสนออัตราโทษปรับทางปกครองในอัตราไม่เกินห้าหมื่นบาท(๑) การฝ่าฝืนหรือไม่ปฏิบัติตามหลักเกณฑ์ที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติประกาศกำหนดตามมาตรา ๒๔แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑เกี่ยวกับการให้ผู้รับใบอนุญาตประกอบกิจการกระจายเสียงหรือกิจการโทรทัศน์รายงานสถานะทางการเงิน(๒) การฝ่าฝืนหรือไม่ปฏิบัติตามมาตรา ๔๔ วรรคสองแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการจัดส่งสำเนาข้อตกลงเกี่ยวกับการใช้หรือเชื่อมต่อโครงข่ายภายในสิบวันนับแต่วันที่ได้มีการลงนามในข้อตกลง(๓) การฝ่าฝืนหรือไม่ปฏิบัติตามมาตรา ๔๗ วรรคหนึ่งแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการแจ้งข้อมูลที่ถูกต้องและจำเป็นในการใช้หรือเชื่อมต่อโครงข่าย(๔) การฝ่าฝืนหรือไม่ปฏิบัติตามมาตรา ๔๗ วรรคสามแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการแจ้งหรือประกาศให้ทราบถึงการเปลี่ยนแปลงแก้ไขโครงข่ายอันมีผลกระทบต่อการใช้หรือเชื่อมต่อโครงข่ายหรือต่อผู้ใช้บริการแล้วแต่กรณี(๕) การฝ่าฝืนหรือไม่ปฏิบัติตามคำสั่งของคณะกรรมการตามมาตรา ๔๔วรรคสอง แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ที่ให้ดำเนินการแก้ไขข้อตกลงเกี่ยวกับการใช้หรือเชื่อมต่อโครงข่ายที่ขัดหรือแย้งกับกฎหมาย๑๘.๒ ในกรณีที่ปรากฏว่าการกระทำของผู้ถูกร้องเรียนเป็นการกระทำที่ฝ่าฝืนพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ดังต่อไปนี้ ให้สำนักงานเสนอโทษปรับทางปกครองในอัตราตั้งแต่ห้าหมื่นบาทแต่ไม่เกินห้าแสนบาท(๑) การฝ่าฝืนหรือการไม่ปฏิบัติตามมาตรา ๓๔ วรรคห้าแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการแจ้งการเปลี่ยนแปลงผังรายการให้คณะกรรมการพิจารณาก่อนทำการเปลี่ยนแปลงไม่น้อยกว่า๗ วัน(๒) การฝ่าฝืนหรือไม่ปฏิบัติตามมาตรา ๓๕แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการให้ความร่วมมือในการออกอากาศแจ้งข่าวหรือเตือนภัยพิบัติหรือเหตุฉุกเฉินให้ประชาชนทราบตามที่ได้รับการร้องขอจากรัฐบาลหรือหน่วยงานอื่นที่เกี่ยวข้อง(๓) การฝ่าฝืนหรือไม่ปฏิบัติตามมาตรา ๓๘แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการบันทึกเทปรายการที่ได้ออกอากาศไปแล้วตามหลักเกณฑ์และวิธีการที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติประกาศกำหนด(๔) ฝ่าฝืนหรือไม่ปฏิบัติตามหลักเกณฑ์ วิธีการ มาตรการหรือประกาศที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติประกาศกำหนดตามมาตรา ๓๔ วรรคหนึ่งแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑เกี่ยวกับการจัดทำผังรายการให้เหมาะสมกับวัตถุประสงค์ของการประกอบกิจการที่ได้รับอนุญาต(๕) การฝ่าฝืนหรือไม่ปฏิบัติตามหลักเกณฑ์ วิธีการ มาตรการหรือประกาศที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติกำหนดตามมาตรา๓๖ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑เกี่ยวกับมาตรการพื้นฐานเพื่อส่งเสริมและคุ้มครองสิทธิของคนพิการและคนด้อยโอกาสให้เข้าถึงหรือรับรู้และใช้ประโยชน์จากรายการของกิจการกระจายเสียงหรือกิจการโทรทัศน์ได้อย่างเสมอภาคกับบุคคลทั่วไป(๖) การฝ่าฝืนหรือไม่ปฏิบัติตามหลักเกณฑ์ วิธีการ มาตรการหรือประกาศที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนดตามมาตรา ๔๕แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ เกี่ยวกับการเปิดเผยข้อตกลงการใช้หรือเชื่อมต่อโครงข่ายรวมถึงอัตราค่าตอบแทนการใช้หรือเชื่อมต่อโครงข่าย(๗) การฝ่าฝืนหรือไม่ปฏิบัติตามคำสั่งของคณะกรรมการตามมาตรา ๓๔วรรคสี่ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ที่ให้แก้ไขผังรายการให้ถูกต้องตามหลักเกณฑ์ที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติประกาศกำหนด(๘) การฝ่าฝืนหรือไม่ปฏิบัติตามมาตรา ๓๗ วรรคหนึ่งแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการออกอากาศรายการที่มีเนื้อหาซึ่งต้องห้ามตามกฎหมาย๑๘.๓ ในกรณีที่ปรากฏว่าการกระทำของผู้ถูกร้องเรียนเป็นการกระทำที่ฝ่าฝืนพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ดังต่อไปนี้ให้สำนักงานเสนอโทษปรับทางปกครองในอัตราตั้งแต่ห้าแสนบาทแต่ไม่เกินห้าล้านบาท(๑) เจ้าของโครงข่ายกระทำการอันเป็นเหตุให้การใช้หรือการเชื่อมต่อโครงข่ายไม่สามารถใช้งานได้ตามปกติตามมาตรา ๔๗ วรรคสองแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑(๒) ส่วนราชการ รัฐวิสาหกิจหรือหน่วยงานอื่นของรัฐซึ่งครอบครองที่ดิน สถานที่ สิ่งก่อสร้าง เสาหรือโครงสร้างอื่นในทำนองเดียวกันซึ่งอยู่ในทำเลที่เหมาะสมในการรับ การส่งหรือแพร่สัญญาณเสียงหรือภาพหากยินยอมให้ผู้รับใบอนุญาตหรือเจ้าของโครงข่ายรายใดใช้ประโยชน์ในการติดตั้งวัสดุหรืออุปกรณ์เพื่อรับ ส่ง หรือแพร่สัญญาณเสียงหรือภาพ แต่ไม่ยินยอมให้ผู้ประกอบกิจการกระจายเสียงหรือกิจการโทรทัศน์หรือเจ้าของโครงข่ายรายอื่นติดตั้งวัสดุหรืออุปกรณ์เพื่อการดังกล่าวด้วยเช่นเดียวกัน(๓)การให้บริการส่งหรือการแพร่ข่าวสารสาธารณะหรือรายการที่มีลักษณะเป็นการประกอบกิจการกระจายเสียงหรือกิจการโทรทัศน์แก่ผู้อื่นซึ่งมิใช่เป็นผู้รับใบอนุญาต(๔)การฝ่าฝืนหรือไม่ปฏิบัติตามหลักเกณฑ์หรือประกาศที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติประกาศกำหนดตามมาตรา ๒๒แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการนำส่งเงินรายปีเข้ากองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ(๕)การฝ่าฝืนหรือไม่ปฏิบัติตามหลักเกณฑ์หรือประกาศที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติประกาศกำหนดตามมาตรา ๒๓ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ เกี่ยวกับระยะเวลาในการโฆษณาและการบริการทางธุรกิจ(๖)การฝ่าฝืนหรือไม่ปฏิบัติตามหลักเกณฑ์หรือประกาศที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติประกาศกำหนดตามมาตรา ๒๓ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ เกี่ยวกับการแก้ไขเปลี่ยนแปลงอัตราค่าสมาชิกค่าบริการและเงื่อนไขในการให้บริการ(๗)การฝ่าฝืนหรือไม่ปฏิบัติตามหลักเกณฑ์หรือประกาศที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติประกาศกำหนดตามมาตรา ๓๔ วรรคสองแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑เกี่ยวกับการกำหนดช่วงระยะเวลาของการออกอากาศรายการบางประเภทเพื่อความจำเป็นในการคุ้มครองเด็กและเยาวชน(๘) การฝ่าฝืนหรือไม่ปฏิบัติตามหลักเกณฑ์หรือประกาศที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติประกาศกำหนดตามมาตรา ๔๒ วรรคหนึ่งแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑เกี่ยวกับการใช้และเชื่อมต่อโครงข่าย(๙) การฝ่าฝืนหรือไม่ปฏิบัติตามคำวินิจฉัยข้อพิพาทการใช้หรือเชื่อมต่อโครงข่ายของคณะกรรมการหรือคำสั่งคณะกรรมการให้มีการใช้และเชื่อมต่อโครงข่ายไปพลางก่อน ตามมาตรา ๔๓แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ข้อ ๑๙ในการเสนอความเห็นเกี่ยวกับลักษณะและอัตราโทษทางปกครองของสำนักงานต่อคณะกรรมการให้พิจารณา ดังต่อไปนี้๑๙.๑ให้สำนักงานพิจารณาพฤติการณ์แห่งการกระทำของผู้ถูกร้องเรียนว่ามีลักษณะดังต่อไปนี้หรือไม่(๑) ผู้ถูกร้องเรียนได้กระทำความผิดโดยจงใจ(๒) ผู้ถูกร้องเรียนกระทำความผิดตามที่ถูกร้องเรียนเป็นครั้งแรก(๓) การกระทำความผิดของผู้ถูกร้องเรียนเป็นการกระทำความผิดอย่างต่อเนื่อง(๔)ผู้ถูกร้องเรียนกระทำความผิดโดยคาดหมายถึงผลประโยชน์ในเชิงธุรกิจที่จะได้รับ(๕) ผู้ถูกร้องเรียนกระทำความผิดโดยมีวัตถุประสงค์ที่จะลด จำกัดหรือกีดกันการแข่งขันโดยเสรีและอย่างเป็นธรรมในการประกอบกิจการกระจายเสียงหรือกิจการโทรทัศน์(๖)ผู้ถูกร้องเรียนกระทำความผิดโดยมีวัตถุประสงค์เพื่อเป็นการเอาเปรียบผู้บริโภค(๗) ผู้ถูกร้องเรียนกระทำความผิดโดยอาศัยความได้เปรียบในทางการตลาด(๘)ผู้ถูกร้องเรียนได้พยายามหรือกระทำการเพื่อบรรเทาผลร้ายที่เกิดขึ้น(๙) พฤติการณ์อื่นใดตามที่คณะกรรมการหรือคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจะประกาศเพิ่มเติมภายหลัง๑๙.๒ นอกจากการพิจารณาพฤติการณ์แห่งการกระทำแล้วให้สำนักงานพิจารณาว่ามีผลกระทบหรือความเสียหายที่เกิดขึ้นจริงจากการกระทำความผิดของผู้ถูกร้องเรียนในลักษณะดังต่อไปนี้หรือไม่(๑)การกระทำความผิดของผู้ถูกร้องเรียนส่งผลกระทบหรือสร้างความเสียหายแก่การประกอบกิจการกระจายเสียงหรือกิจการโทรทัศน์ของบุคคลอื่น(๒)การกระทำความผิดของผู้ถูกร้องเรียนส่งผลกระทบหรือก่อให้เกิดความเดือดร้อนเสียหายต่อประชาชนผู้ใช้บริการ(๓) การกระทำความผิดของผู้ถูกร้องเรียนส่งผลกระทบต่อประโยชน์สาธารณะ(๔)การกระทำความผิดของผู้ถูกร้องเรียนส่งผลกระทบต่อการกำกับดูแลการประกอบกิจการกระจายเสียงและกิจการโทรทัศน์(๕)การกระทำความผิดของผู้ถูกร้องเรียนส่งผลกระทบหรือก่อให้เกิดความเดือดร้อนเสียหายอื่นใดตามที่คณะกรรมการหรือคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติประกาศกำหนดเพิ่มเติมภายหลัง๑๙.๓ ในกรณีที่มีเหตุแห่งการลดโทษหรือเพิ่มโทษตามกฎหมายให้สำนักงานเสนอความเห็นต่อคณะกรรมการให้เพิ่มโทษหรือลดโทษตามที่เห็นสมควรก็ได้ แต่ทั้งนี้ต้องไม่เกินอัตราโทษสูงสุดหรือต่ำสุดตามที่กฎหมายกำหนดข้อ ๒๐นอกเหนือจากการเสนออัตราโทษทางปกครองโดยการปรับทางปกครองแล้วในกรณีที่สำนักงานเห็นว่าการกระทำความผิดซึ่งเป็นเหตุให้ต้องลงโทษปรับทางปกครองเป็นความผิดต่อเนื่องให้เสนอความเห็นต่อคณะกรรมการให้พิจารณาและมีคำสั่งกำหนดโทษปรับรายวันอีกนับแต่วันที่มีคำสั่งลงโทษปรับทางปกครองดังกล่าวตลอดเวลาที่ยังฝ่าฝืนหรือไม่ปฏิบัติตามหรือจนกว่าจะปฏิบัติให้ถูกต้องทั้งนี้ ให้นำหลักการในการพิจารณากำหนดอัตราโทษปรับทางปกครองตามข้อ๑๙ มาใช้บังคับกับการพิจารณาอัตราโทษปรับทางปกครองรายวันโดยอนุโลมข้อ ๒๑นอกเหนือจากการเสนออัตราโทษทางปกครองโดยการปรับทางปกครองตามข้อ ๑๙และหรือข้อ ๒๐ แล้วเพื่อป้องกันมิให้เกิดการฝ่าฝืนหรือกระทำความผิดอย่างเดียวกันซ้ำอีกสำนักงานอาจเสนอความเห็นต่อคณะกรรมการให้พิจารณาและมีคำสั่งให้ผู้รับใบอนุญาตที่กระทำความผิดกระทำการหรืองดเว้นกระทำการได้ข้อ ๒๒ในกรณีที่ปรากฏว่า ผู้รับใบอนุญาตกระทำความผิดดังต่อไปนี้ให้สำนักงานเสนอความเห็นต่อคณะกรรมการเพื่อพิจารณาและมีคำสั่งพักใช้หรือเพิกถอนใบอนุญาต๒๒.๑ ผู้รับใบอนุญาตเพิกเฉยไม่ปฏิบัติตามคำสั่งของคณะกรรมการตามมาตรา๓๑ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ที่ให้ดำเนินการแก้ไขการกระทำที่เป็นการฝ่าฝืนประกาศหลักเกณฑ์เกี่ยวกับการห้ามถือครองธุรกิจในกิจการประเภทเดียวกันหรือครองสิทธิข้ามสื่อในกิจการกระจายเสียงและกิจการโทรทัศน์ที่ใช้คลื่นความถี่เกินสัดส่วนที่กำหนดภายในระยะเวลาที่กำหนด๒๒.๒ ผู้รับใบอนุญาตเพิกเฉยไม่ปฏิบัติตามคำสั่งของคณะกรรมการตามมาตรา๖๓ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ที่ให้กระทำการหรืองดเว้นกระทำการเพื่อป้องกันมิให้เกิดการฝ่าฝืนหรือกระทำความผิดอย่างเดียวกันซ้ำอีก๒๒.๓ผู้รับใบอนุญาตละเลยการตรวจสอบการออกอากาศรายการเนื้อหาที่ขัดต่อกฎหมายหรือไม่ปฏิบัติตามคำสั่งของคณะกรรมการที่ให้ดำเนินการแก้ไขตามมาตรา๓๗ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑และเป็นกรณีที่เกิดความเสียหายอย่างร้ายแรง๒๒.๔ผู้รับใบอนุญาตฝ่าฝืนหรือกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ หรือหลักเกณฑ์หรือคำสั่งที่กำหนดตามพระราชบัญญัติฉบับดังกล่าวอีกหรือกรณีที่เกิดความเสียหายอย่างร้ายแรง๒๒.๕ผู้รับใบอนุญาตฝ่าฝืนหรือกระทำความผิดที่มีโทษทางอาญาตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑๒๒.๖ผู้รับใบอนุญาตต้องคำพิพากษาถึงที่สุดว่ากระทำความผิดเกี่ยวกับงานแพร่เสียงแพร่ภาพอันเป็นการละเมิดลิขสิทธิ์ตามกฎหมายว่าด้วยลิขสิทธิ์๒๒.๗ผู้รับใบอนุญาตประกอบกิจการทางธุรกิจที่เป็นนิติบุคคลประเภทบริษัทฝ่าฝืนข้อกำหนดด้านคุณสมบัติดังต่อไปนี้(๑)การมีบุคคลที่มีสัญชาติไทยถือหุ้นอันเป็นทุนไม่น้อยกว่าสามในสี่ของทุนทั้งหมดของบริษัท(๒) การมีบุคคลสัญชาติไทยมีอำนาจตามกฎหมายหรือตามข้อบังคับหรือตามข้อตกลงในการออกเสียงลงคะแนนไม่น้อยกว่าสามในสี่ของจำนวนคะแนนเสียงที่มีสิทธิออกเสียงทั้งหมดของบริษัท(๓)กรรมการไม่น้อยกว่าสามในสี่ของจำนวนกรรมการทั้งหมดและกรรมการผู้มีอำนาจกระทำการผูกพันนิติบุคคลนั้นต้องเป็นผู้มีสัญชาติไทย(๔) ปฏิบัติตามข้อห้ามของคณะกรรมการหรือคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติมิให้มีลักษณะเป็นการครอบงำกิจการโดยคนต่างด้าวให้ผู้รับใบอนุญาตต้องถือปฏิบัติข้อ ๒๓ในกรณีที่เห็นสมควรให้มีการพักใช้ใบอนุญาตให้สำนักงานเสนอให้คณะกรรมการพิจารณาและมีคำสั่งให้พักใช้ใบอนุญาตโดยจะต้องเสนอจำนวนวันที่จะพักใช้ใบอนุญาตที่ชัดเจนแน่นอนแต่ต้องไม่เกินครั้งละสามสิบวันโดยอาจนำหลักการตามข้อ ๑๙ มาใช้ในการพิจารณาก็ได้ข้อ ๒๔ในกรณีดังต่อไปนี้สำนักงานอาจเสนอคณะกรรมการเพื่อพิจารณาและมีคำสั่งตักเตือนผู้กระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ก็ได้๒๔.๑ เป็นความผิดซึ่งมีโทษปรับทางปกครองชั้น ๑๒๔.๒ มิใช่ความผิดต่อเนื่อง๒๔.๓ เป็นการกระทำความผิดเป็นครั้งแรกซึ่งกระทำโดยไม่จงใจ และ๒๔.๔ ไม่ก่อให้เกิดความเสียหายประกาศณ วันที่ ๓ มกราคม พ.ศ. ๒๕๕๖นที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก บันทึกถ้อยคำ(ดูข้อมูลจากภาพกฎหมาย)ปริยานุช/ผู้จัดทำ๑ กุมภาพันธ์๒๕๕๖โชติกานต์/ผู้ตรวจ๑๒ มีนาคม ๒๕๕๖ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๓๐/ตอนพิเศษ ๑๑ ง/หน้า ๓๖/๒๕ มกราคม ๒๕๕๖